b'\n_START_ARTICLE_\nWikimapia\n_START_PARAGRAPH_\nWikiMapia je internetni vir zemljevidov in satelitskih slik, ki kombinira Google Maps s sistemom wiki in omogo\xc4\x8da uporabnikom, da dodajajo informacije v obliki poimenske oznake katerekoli lokacije na Zemlji._NEWLINE_Avtorja projekta WikiMapia sta Aleksander Koriakin in Jevgenij Saveljev. Internetni stre\xc5\xbenik je z delovanjem pri\xc4\x8del 24. maja 2006, namen projekta pa je\xc2\xa0\xc2\xbbopisati cel planet Zemlja\xc2\xab. WikiMapia ni povezana s fundacijo Wikipedia, vendar pa spletna stran navaja da je Wikipedija avtorjema dala navdih za ta projekt._NEWLINE_WikiMapia dovoljuje sodelavcem, da dodajajo ime katerikoli lokaciji na Zemlji s tem, da jo ozna\xc4\x8dijo s pravokotnikom (z maksimalno dol\xc5\xbeino katerekoli stranice 20 km), ki s pomo\xc4\x8djo wiki-povezave ponuja informacijo o tej lokaciji. Oznaka je lahko v zapisana kateremkoli izmed 60-ih jezikov, ki jih program trenutno podpira, spreminja pa jo lahko katerikoli urejevalec, kot na Wikipediji. Povezava je aktivirana s klikom na kvadratno polje, ki ozna\xc4\x8duje arhitekturno ali naravno znamenitost.'